cyanic-selkie/wikianc huggingface dataset:
1997 இந்தோனேசிய காட்டுத்தீ நிகழ்வுகள்
காரணங்கள் மற்றும் விளைவு
1997 ஆம் ஆண்டு இந்தோனேசிய காட்டுத் தீ நிலப்பயன்பாட்டு மாற்றத்தால் ஏற்பட்டது, இது அந்த ஆண்டின் எல் நினோவுடன் தொடர்புடைய வறட்சியின் போது வெப்பமண்டல காடுகளை தீக்குள்ளாக்கியது. இந்தோனேசிய காடுகள் வரலாற்று ரீதியாக நீண்ட வறண்ட காலங்களில் கூட, விரைவான விவசாயத்திற்காக நிலங்களைத் தீப்பற்றச் செய்து அழித்த போதும்கூட தீப்பற்றுதல் நிகழாத தன்மை உடையனவாக இருந்தன. தொழில்துறைத் தேவைகளுக்காக அதிக அளவிலான மரம் வெட்டுதல், தோட்ட மண்ணை வளப்படுத்தி வேகமாக வளரும் எண்ணெய்ப் பனை விதைப்பிற்காக மாற்றுதல் மற்றும் சதுப்பு நிலங்களை மேம்படுத்தி அவற்றை நெல் விளைச்சலுக்கான நிலங்களாக மாற்றுவதற்கான ஒரு பெரிய அரசாங்கத் திட்டம் ஆகியவை தீ விபத்துக்கு வழிவகுத்த நில பயன்பாட்டு மாற்றங்கள் ஆகும். இந்தக் காட்டுத்தீயில் மொத்தம் 240 பேர் உயிரிழந்தனர்.
மதிப்பிடப்பட்ட செலவு
1997 ஆம் ஆண்டில் இந்தோனேசியாவில் ஏற்பட்ட காட்டுத் தீ 0.81 முதல் 2.57 ஜிகாடன் கார்பன் வரை வளிமண்டலத்தில் வெளியிடப்பட்டதாக மதிப்பிடப்பட்டுள்ளது, இது புதைபடிவ எரிபொருட்களை எரிப்பதின் காரணமாக ஆண்டொன்றுக்கு வெளியிடப்படும் கார்பன் டை ஆக்சைடு வெளியேற்றத்தில் 13-40% வரை உள்ளது.
ஹேஸ் மீண்டும் வருவதைத் தவிர்ப்பதற்கு எடுக்கப்பட்ட நடவடிக்கைகளின் ஒரு பகுதியாக, தென்கிழக்கு ஆசிய நாடுகளின் சங்கம் (ஆசியான்) 1998 ஆம் ஆண்டில் பிராந்திய ஹேஸ் செயல் திட்டத்தில் (RHAP) முன்கூட்டிய எச்சரிக்கை முறையின் (மேம்பட்ட நிர்வாகக் கொள்கைகள் மற்றும் அமலாக்கங்கள், எடுத்துக்காட்டாக தீ ஆபத்து மதிப்பீட்டு முறைமை (FDRS) வழியாக நடவடிக்கைகள்) அவசியத்திற்கு ஒப்புதல் அளித்தது.
குறிப்புகள்
பகுப்பு:காட்டுத்தீ பகுப்பு:இந்தோனேசியாவில் இயற்கை அழிவுகள்
இட்ரோகும்மைட்டு
இட்ரோகும்மைட்டு (Yttrogummite) என்பது இட்ரியம் தனிமத்தின் கும்மைட்டு வகை கனிமமாகும். அதிக அளவிலான இட்ரியம் மண்ணைக் கொண்டிருக்கும் இது ஓர் அரிய கனிமச் சேர்மமாகும். இட்ரியம் யுரேனைட்டின் மாற்று விளைபொருளாக இட்ரோகும்மைட்டு கருதப்படுகிறது.
1870 ஆம் ஆண்டுகளில் அடால்ப் எரிக்நார்தென்சுகியோல்டு என்ற புவியியலாளர் நார்வே நாட்டைச் சேர்ந்த அரெந்தாலில் இதைக் கண்டறிந்தார்.
= மேற்கோள்கள் ==
பகுப்பு:இட்ரியம் கனிமங்கள் பகுப்பு:யுரேனியம் கனிமங்கள்
தாய்லாந்தின் சுற்றுச்சூழல் பிரச்சினை
தாய்லாந்தின் வியத்தகு பொருளாதார வளர்ச்சி ஏராளமான சுற்றுச்சூழல் பிரச்சினைகளை ஏற்படுத்தியுள்ளது. காற்று, வனவிலங்குகளின் எண்ணிக்கை குறைந்து வருவது, காடழிப்பு, மண் அரிப்பு, நீர் பற்றாக்குறை மற்றும் கழிவுப் பிரச்சினைகளை நாடு எதிர்கொள்கிறது. 2004 இன் ஒரு குறிகாட்டியின் படி, நாட்டிற்கான காற்று மற்றும் நீர் மாசுபாட்டின் செலவு ஆண்டுக்கு மொத்த உள்நாட்டு உற்பத்தியில் சுமார் 1.6–2.6 சதவீதம் வரை இருக்கும். எனவே, தாய்லாந்தின் பொருளாதார வளர்ச்சி அதன் மக்களுக்கும் சுற்றுச்சூழலுக்கும் பெரும் சேதம் விளைவிக்கிறது.
தாய்லாந்தின் பன்னிரண்டாவது தேசிய பொருளாதார மற்றும் சமூக மேம்பாட்டுத் திட்டம் (2017-2021), "தற்போது நாட்டின் இயற்கை வளங்களும் சுற்றுச்சூழல் தரமும் மோசமடைந்து வருகின்றன, மேலும் உற்பத்தி, சேவைகள் மற்றும் நிலையான வாழ்வின் அடிப்படையை பராமரிப்பதில் பலவீனமாகிவிட்டன. இயற்கை வளப் பங்கின் ஒரு பெரிய அளவு வளர்ச்சிக்கு பயன்படுத்தப்பட்டுள்ளது, இதன் விளைவாக அவை தொடர்ந்து சீரழிந்து வருகின்றன. காடுகள் குறைந்துவிட்டன, மண் மலட்டுத்தன்மையாகிவிட்டது, மற்றும் பல்லுயிர் அச்சுறுத்தலுக்கு உள்ளாகியுள்ளது. எதிர்காலத்தில் நீர் பற்றாக்குறை ஏற்படும். இந்த சிக்கல்கள் அனைத்தும் வாழ்க்கைத் தரத்தை பாதித்து, பொருளாதார செலவுகள் அதிகரித்து " என எச்சரிக்கிறது
பருவநிலை மாற்றம்
கடந்த அரை நூற்றாண்டில் தாய்லாந்தில் வெப்பநிலை அதிகரித்துள்ளதாக ஆராய்ச்சியாளர்கள் கண்டறிந்துள்ளனர். அவற்றின் மதிப்பீடுகளில் சில மாறுபாடுகள் உள்ளன. 1981 முதல் 2007 வரை தாய்லாந்தின் வருடாந்திர சராசரி வெப்பநிலை சுமார் ஒரு டிகிரி செல்சியஸ் உயர்ந்துள்ளதாக தாய்லாந்தின் வானிலை ஆய்வுத் துறை தெரிவித்துள்ளது. 1993 முதல் 2008 வரை தாய்லாந்து வளைகுடாவில் கடல் மட்டம் 3–5 வரை உயர்ந்துள்ளது.
ராக்ஃபெல்லர் அறக்கட்டளையின் காலநிலை ஆலோசகர் பேராசிரியர் டேனி மார்க்ஸ், "காலநிலை மாற்றம் உலகை கடுமையாக பாதிக்கும் வகையில் அமைக்கப்பட்டுள்ளது, மேலும் தாய்லாந்து அதன் புவியியல், பொருளாதாரம் மற்றும் வளர்ச்சியின் அளவைக் கருத்தில் கொண்டு மிகவும் பாதிக்கப்பட்ட நாடுகளில் ஒன்றாக இருக்கும்" என்று எச்சரித்துள்ளார். காலநிலை மாற்றத்தால் ஏற்படும் கடல் மட்டம் உயர்ந்து வருவது தாய்லாந்திற்கு பெரும் அச்சுறுத்தலாக உள்ளது.
பாதிப்பு
சில வெப்பமண்டல சுற்றுச்சூழல் அமைப்புகள் காலநிலை மாற்றத்தால் எதிர்பார்த்ததை விட மிக விரைவாக அழிந்து வருகின்றன-பவளப்பாறைகளை வெளுப்பது ஒரு எடுத்துக்காட்டு-காலப்போக்கில் இன்னும் பல வாழ்விடங்கள் சேதமடையக்கூடும். வெப்பமண்டல சுற்றுச்சூழல் அமைப்புகள் குறிப்பாக பாதிக்கப்படக்கூடியவை என்று தோன்றுகிறது.
காடழிப்பு
மக்கள் வன நிலங்களை விவசாயமாக மாற்றுவதாலோ அல்லது பொது நிலங்களை தனியார் பயன்பாட்டிற்காக தவறாகப் பயன்படுத்துவதாலோ தாய்லாந்தில் வனப்பகுதி வெகுவாகக் குறைக்கப்பட்டுள்ளது. 1961 ஆம் ஆண்டில் தாய்லாந்து 53 சதவிகிதம் காடுகளால் சூழப்பட்டிருந்ததாக சூயப் நகாசாதியன் அறக்கட்டளை தெரிவித்துள்ளது, ஆனால் வனப்பகுதிகள் 2015 இல் 31.6 சதவீதமாக சுருங்கிவிட்டன. உலக வனவிலங்கு நிதியத்தின் மதிப்பீட்டில் 1973 மற்றும் 2009 க்கு இடையில் தாய்லாந்தின் காடுகள் 43 சதவீதம் குறைந்துவிட்டன. 2001–2012 காலகட்டத்தில், தாய்லாந்து ஒரு மில்லியன் ஹெக்டேர் காடுகளை இழந்தது, அதே நேரத்தில் 499,000 ஹெக்டேர்களை மீட்டெடுத்தும் உள்ளது.
காற்று மாசுபாடு
காற்று மாசுபாடு காரணமாக தாய்லாந்தில் 1990 ல் 31,000 ஆக இருந்த இறப்புகள் 2013 ல் சுமார் 49,000 ஆக உயர்ந்துள்ளதாக உலக வங்கி மதிப்பிடுகிறது. தொழில்துறை வளர்ச்சி தாய்லாந்தில் அதிக அளவு காற்று மாசுபாட்டை உருவாக்கியுள்ளது. வாகனங்கள் மற்றும் தொழிற்சாலைகள் காற்று மாசுபாட்டிற்கு பங்களிக்கின்றன. குறிப்பாக பாங்காக்கில்.
வயல் மற்றும் காடு எரிப்பு
விவசாய வயல்கள் மற்றும் வனப்பகுதிகளை எரிப்பது என்பது ஆண்டுதோறும் நடைபெறும் நிகழ்வாகும், முக்கியமாக மார்ச் மாத வறண்ட மாதத்தில் இது தாய்லாந்தின் வடக்கு மாகாணங்களில் பெருகிய முறையில் அழிவுகரமானதாகவும் பரவலாகவும் மாறிவிட்டது. வடக்கு தாய்லாந்தில் தற்போது இராச்சியத்தில் அதிக நுரையீரல் புற்றுநோய் உள்ளது. மற்ற மார்பு நோய்கள் மற்றும் இருதய நிலைகளின் நிகழ்வுகளும் அதிகம்.
நெகிழிக் கழிவுகள்
2015 இன்படி, தாய்லாந்து இரண்டு மில்லியன் டன் நெகிழில் கழிவுகளை உற்பத்தி செய்தது. அதில் கால் பகுதி (500,000 டன்) மீண்டும் பயன்படுத்தப்படுகிறது. தாய்லாந்து ஆண்டுக்கு 45 பில்லியன் ஒற்றை பயன்பாட்டு நெகிழி பைகளை வீசுகிறது, இது வீட்டுக் கழிவுகளில் 12 சதவீதம் ஆகும்.
சுகாதார விளைவுகள்
நீர் மாசுபாடு காரணமாக டைபாய்டு, வயிற்றுப்போக்கு, கல்லீரல் அழற்சி, டிராக்கோமா, கொக்கிப்புழு மற்றும் வயிற்றுப்போக்கு போன்ற சுகாதார கேடுகளை கொண்டு வருகிறது.
வனவிலங்கு
வேட்டையாடுதல், வாழ்விட இழப்பு மற்றும் வன விலங்குகளை செல்லப்பிராணிகளாக விற்கும் ஒரு தொழில் ஆகியவற்றால் தாய்லாந்தின் வனவிலங்குகள் அச்சுறுத்தப்படுகின்றன.
யானைகள்
யானை தாய்லாந்தின் தேசிய அடையாளமாகும். ஒரு நூற்றாண்டுக்கு முன்பு தாய்லாந்தில் 100,000 யானைகள் இருந்துள்ளது. தற்போது காடுகளில் யானைகளின் எண்ணிக்கை 2,000 ஆகக் குறைந்துள்ளது. வேட்டைக்காரர்கள் யானைகளை தந்தம், இறைச்சி மற்றும் அதன் தோலுக்காக நீண்ட காலமாக வேட்டையாடி வருகின்றனர். இளம் யானைகள் பெரும்பாலும் சுற்றுலா தலங்களில் அல்லது வேலை விலங்குகளாக பயன்படுத்தப்படுகின்றன. இருப்பினும் 1989 ஆம் ஆண்டில் அரசாங்கம் அத்து மீறி நுழைவதை தடை செய்ததிலிருந்து குறைந்துவிட்டது. காடுகளை விட இப்போது சிறைச்சாலையில் அதிகமான யானைகள் உள்ளன, மேலும் சிறைப்பிடிக்கப்பட்ட யானைகள் பெரும்பாலும் தவறாக நடத்தப்படுவதாக சுற்றுச்சூழல் ஆர்வலர்கள் கூறுகின்றனர்.
குறிப்புகள்
பகுப்பு:தாய்லாந்தில் இயற்கை அழிவுகள் பகுப்பு:தாய்லாந்து
தேரவாத பௌத்தம்
thumb|250px|right|[[தாய்லாந்து|தாய்லாந்தில் தேரவாத பௌத்தத்தைச் சேர்ந்த துறவிகள்]]
தேரவாதம் (பாளி: थेरवाद, சமஸ்கிருதம்: स्थविरवाद ஸ்தாவிரவாத) பௌத்தத்தில் மிக பழமையான பிரிவு. பெரும்பான்மையாக மரபுவழி பௌத்தத்துக்கு ஓரளவு சமமாக இருக்கிறது. இலங்கை மக்களின் 70 சதவீதம் இச்சமயத்தைச் சேர்ந்தவராவர். கம்போடியா, தாய்லாந்து. லாவோஸ், மியான்மார் ஆகிய நாடுகளின் மக்களும், பெரும்பான்மையாகத் தேரவாதத்தைப் பின்பற்றுகின்றனர். தென்மேற்கு சீனா, வியட்நாம், வங்காளதேசம், மலேசியா, பிலிப்பீன்ஸ், இந்தோனேசியா, சிங்கப்பூர் போன்ற நாடுகளின் சிறுபான்மை மக்கள் தேரவாதத்தைச் சேர்ந்தவர் ஆவர். உலகிலேயே ஏறத்தாழ 100 மில்லியன் மக்களால் தேரவாதம் பின்பற்றப்படுகிறது.
மேற்கோள்
பகுப்பு:பௌத்த பிரிவுகள் பகுப்பு:தேரவாத பௌத்தம்
சாகீர் கான் (ஆப்கானித்தான்)
ஜாஹிர் கான் (Zahir Khan     ; பிறப்பு 20 டிசம்பர் 1998) ஒரு ஆப்கான் துடுப்பாட்ட வீரர். இவர் செப்டம்பர் 2019 இல் ஆப்கானிஸ்தான் துடுப்பாட்ட அணிக்காக தேர்வுத் துடுப்பாட்டப் போட்டியில் அறிமுகமானார். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். 21 நவம்பர் 2015 அன்று 2015–17 ஐ.சி.சி இன்டர் கான்டினென்டல் கோப்பையில் பப்புவா நியூ கினியாவுக்கு எதிராக ஆப்கானிஸ்தானுக்காக முதல் தரத் துடுப்பாட்டப் போட்டிகளில் இவர்  அறிமுகமானார். இவர் 2016 ஆம் ஆண்டில் 19 வயதுக்குட்பட்ட துடுப்பாட்ட உலகக் கோப்பையில் ஆப்கானிஸ்தான் அணிக்காக விளையாடினார். அவர் ஆப்கனித்தான் தேசிய அணி தவிர 19 வயதிற்குட்பட்ட ஆப்கானித்தான் அணி, இஸ்லாமாபாத் யுனைட்டட், ஜமைக்கா தல்வாச், காபூல் ஈகிள்ஸ், லங்காசயர், மிஸ் ஐயினாக் பகுதி துடுப்பாட்ட அணி, ராஜஸ்தான் ராயல்ஸ் அணி ஆகிய அணிகளுக்காகௌம் விளையாடி வருகிறார்.
உள்நாட்டு போட்டிகள்
ஆகஸ்ட் 10, 2017 அன்று நடைபெற்ற காசி அமானுல்லா கான் பிராந்திய ஒருநாள் போட்டியில் பேண்ட்-இ-அமீர் பிராந்தியத்திற்காக இவர்  பட்டியல் அ போட்டிகளில்  அறிமுகமானார். இந்தத் தொடரில் மொத்தமாக 12 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார். இவர் செப்டம்பர் 12, 2017 அன்று 2017 ஷ்பகீசா துடுப்பாட்ட லீக்கில் மிஸ் ஐனக் நைட்ஸ் அணிக்காக இருபதுக20 போட்டியில் இவர் அறிமுகமானார். 2019 ஆம் ஆண்டில் நடைபெற்ற அகம்து ஷா அப்தாலி நான்கு நாள் போட்டித் தொடரில் ஐந்து போட்டிகளில் விளையாடி 30 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார்.
இருபது20
செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் நங்கர்ஹார் அணியில் இடம் பெற்றார். 2018–19 பங்களாதேஷ் பிரீமியர் லீக்கிற்கான வரைவு அணியில் இடம் பெற்றதனைத் தொடர்ந்து, அக்டோபர் 2018 இல் குல்னா டைட்டன்ஸ் அணியில் இடம் பெற்றார்.
சர்வதேச வாழ்க்கை
டிசம்பர் 2017 இல், இவர் 19 வயதுக்குட்பட்ட துடுப்பாட்ட உலகக் கோப்பைக்கான ஆப்கானிஸ்தான் அணியில் இடம் பெற்றார். ஜனவரி 2018 இல், 2018 ஐபிஎல் ஏலத்தில் இவரை ராஜஸ்தான் ராயல்ஸ் ஒப்பந்தத்தில் எடுத்தது. டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர் ஆவார். ஆனால் விளையாடும் அணியில் இவருக்கு வாய்ப்பு வழங்கப்படவில்லை.
பிப்ரவரி 2019 இல், ஆப்கானிஸ்தான் அணி இந்தியாவில் சுற்றுப் பயணம் செய்து விளையாடியது. அதில் அயர்லாந்துத் துடுப்பாட்ட அனிக்கு எதிரான ஒருநாள் சர்வதேச (ஒருநாள்) மற்றும் இருபதுக்கு 20 சர்வதேச தொடரில் இடம் பெற்றார். இவர் மார்ச் 10, 2019 அன்று அயர்லாந்திற்கு எதிராக ஆப்கானிஸ்தானுக்காக ஒருநாள் போட்டியில் அறிமுகமானார். ஒருநாள் தொடரில் சிறப்பான ஆட்டத் திறனை வெளிப்படுத்தியதால் இவர் அயர்லாந்திற்கு எதிரான ஆப்கானிஸ்தானின் தேர்வுத் துடுப்பாட்டத் தொடரில்  அணியில் சேர்க்கப்பட்டார், ஆனால் இவர்  விளையாடவில்லை.
குறிப்புகள்
பகுப்பு:லன்காசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:1998 பிறப்புகள்
சுவாமிமலை
சுவாமிமலை (ஆங்கிலம்:Swamimalai) இந்தியாவின், தமிழ்நாடு மாநிலத்தில் அமைந்துள்ள தஞ்சாவூர் மாவட்டம், கும்பகோணம் வட்டத்தில் இருக்கும் ஒரு பேரூராட்சி ஆகும். இங்கு சுவாமிமலை சுவாமிநாதசுவாமி கோயில் உள்ளது.
அமைவிடம்
சுவாமிமலை பேரூராட்சி, கும்பகோணத்திலிருந்து 8 கி.மீ. தொலைவிலும், தஞ்சாவூரிலிருந்து 35 கி.மீ. தொலைவிலும் உள்ளது.
பேரூராட்சியின் அமைப்பு
2.12 ச.கி.மீ. பரப்பும், 15 வார்டுகளும், 46 தெருக்களும் கொண்ட இப்பேரூராட்சி, பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
மக்கள் தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 1,878 வீடுகளும், 7,289 மக்கள்தொகையும் கொண்டது.
புவியியல்
இவ்வூரின் அமைவிடம் 10.9596°N, 79.3325°W ஆகும். கடல் மட்டத்தில் இருந்து இவ்வூர் சராசரியாக, 55 மீட்டர் (180 அடி) உயரத்தில் இருக்கின்றது.
அறுபடைவீடு
இங்கே உள்ள சுவாமிமலை சுவாமிநாதசுவாமி கோயில், ஆறுபடை வீடுகளில் நான்காம் படை வீடு ஆகும். தாளமும், சந்தமும் நிறைந்த மெய்ப்பொருட் துறைப் பாடல்கள் இயற்றிப் பல நூல்களைப் படைத்த அருணகிரிநாதர் இவ்வூரில் உள்ள முருகனைப் பாடிய பாடல்கள் திருப்புகழில் 4 ஆம் திருமுறையில் உள்ளன. இவ்வூரின் பிற பெயர்களில், திருவேரகம் என்பதும் ஒன்று. சுவாமிமலை வெண்கல சிலை வடித்தல் கலையில் பெயர் பெற்ற ஊர்களில் ஒன்று. இது பஞ்சகுரோசத்தலங்களில் ஒன்றாகும்.
திருப்புகழில், திருவேரகத்தில் உள்ள முருகனை அருணகிரிநாதர் இவ்வாறு பாடுகிறார்: இடைவிடாது எடுத்த பிறவி வேரறுத்து ......அமுத வேணி நிற்க விழை சுவாமி வெற்பில் துறைவோனே... (வெற்பு = மலை)
சப்தஸ்தானம்
சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில், திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய தலங்களுக்கு எழுந்தருளி காட்சி கொடுத்துத் திரும்புவர்.
வெளி இணைப்புகள்
பகுப்பு:தஞ்சாவூர் மாவட்டம் பகுப்பு:தஞ்சாவூர் மாவட்டத்தில் உள்ள பேரூராட்சிகள் பகுப்பு:கும்பகோணம்
வேதாரண்யம் ஊராட்சி ஒன்றியம்
வேதாரண்யம் ஊராட்சி ஒன்றியம், இந்தியாவின் தமிழ்நாட்டின்  நாகப்பட்டினம் மாவட்டத்தில் உள்ள  6   ஊராட்சி ஒன்றியங்களில்  ஒன்றாகும். வேதாரண்யம் வட்டத்தில் அமைந்த வேதாரண்யம் ஊராட்சி ஒன்றியம் 36 ஊராட்சி மன்றங்களை கொண்டுள்ளது. வேதாரண்யத்தில் இவ்வூராட்சி ஒன்றியத்தின் வட்டார வளர்ச்சி அலுவலகம் இயங்குகிறது.
மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, வேதாரண்யம் ஊராட்சி ஒன்றியத்தின் மொத்த மக்கள் தொகை 1,40,948 ஆகும். அதில் பட்டியல் இன மக்களின்  தொகை 30,166 ஆக உள்ளது. பட்டியல் பழங்குடி மக்களின் தொகை 18 ஆக உள்ளது.
ஊராட்சி மன்றங்கள்
வேதாரண்யம் ஊராட்சி ஒன்றியத்தில் உள்ள 36 ஊராட்சி மன்றங்களின் விவரம்;
மேற்கோள்கள்
பகுப்பு: நாகப்பட்டினம் மாவட்ட ஊராட்சி ஒன்றியங்கள்
இந்தியக் குடியரசுத் துணைத் தலைவர் தேர்தல் 1952
இந்தியக் குடியரசுத் துணைத் தலைவர் தேர்தல் 1952 (1952 Indian vice presidential election) என்பது இந்தியாவில் முதன் முதலில் நடைபெற்ற குடியரசுத் துணைத் தலைவரைத் தேர்ந்தெடுக்க நடைபெற்ற தேர்தலாகும். முதல் இந்தியக் குடியரசுத் துணைத் தலைவராக சர்வபள்ளி இராதாகிருஷ்ணன் போட்டியின்றி தேர்ந்தெடுக்கப்பட்டார். தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், 1952 மே 12 அன்று வாக்கெடுப்பு நடந்திருக்கும்.
அட்டவணை
தேர்தல் அட்டவணை 1952 ஏப்ரல் அன்று இந்தியத் தேர்தல் ஆணையத்தால் அறிவிக்கப்பட்டது.
முடிவுகள்
இத்தேர்தலில் இந்திய நாடாளுமன்ற மக்களவை மற்றும் மாநிலங்களவையினைச் சார்ந்த 735 உறுப்பினர்கள் வாக்காளர்களா இருந்தனர். சர்வபள்ளி இராதாகிருஷ்ணன் மற்றும் ஜனாப் ஷேக் காதிர் உசேன் ஆகிய இருவர் வேட்புமனு தாக்கல் செய்தனர். காதிர் உசேனின் வேட்புமனுவைத் தேர்தல் அதிகாரி நிராகரித்தார். எனவே சர்வபள்ளி இராதாகிருஷ்ணன் 25 ஏப்ரல் 1952 துணைத் தலைவர் பதவிக்குப் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.
மேற்கோள்கள்
பகுப்பு:இந்தியக் குடியரசுத் துணைத் தலைவர் தேர்தல்கள்
ஐப்போத்தலாமசு
ஐப்போத்தலாமசு அல்லது முன்மூளை கீழுள்ளறை (hypothalamus) என்பது பல்வேறு செயல்களைச் செய்யக்கூடிய, பல சிறிய உட்கருக்களைக் கொண்ட, மூளையின் ஒரு பகுதியாகும். அகச்சுரப்பித் தொகுதியுடன் நரம்புத் தொகுதியை கபச் சுரப்பியின் வழியாக இணைப்பது ஐப்போத்தலாமசின் முதன்மையான பணிகளில் ஒன்றாகும். ஐப்போத்தலாமசு உவளகத்தின் (முன்மூளை உள்ளறை;Thalamus) அடியில் உணர்வு மண்டலத்தின் (limbic system) ஒரு பகுதியாக அமைந்துள்ளது. ஐப்போத்தலாமசு நடுமூளையின் (diencephalon) கீழ்ப்புறப் பகுதியாக உள்ளது. அனைத்து முதுகெலும்பிகளின் மூளைகளிலும் ஐப்போத்தலாமசு உள்ளது. மனிதர்களில் ஐப்போத்தலாமசு வாதுமை அளவில் உள்ளது.
வளர்சிதைமாற்றம் போன்ற குறிப்பிட்ட உயிரியத் தொழிற்பாடுகளுக்கும், தன்னாட்சி நரம்புத்தொகுதியின் பிற செயற்பாடுகளுக்கும் ஐப்போத்தலாமசு பொறுப்பாக உள்ளது. குறிப்பிட்ட நரம்பு இயக்குநீர்களை (வெளியிடு இயக்குநீர்கள்) ஐப்போத்தலாமசு உற்பத்தி செய்து, சுரக்கிறது. இத்தகைய வெளியிடு இயக்குநீர்கள் கபச் சுரப்பி இயக்குநீர்கள் சுரப்பதைத் தூண்டவோ, தடுக்கவோ செய்கின்றன.
உடலின் வெப்ப நிலையைச் சீரமைத்தல், பசி, (பெற்றோர்) பேணுகையின் சில முக்கியமான கூறுகள், தாய்மைப்பற்றின் செயற்பாடுகள், தாகம், சோர்வு, தூக்கம், பருவ, பொழுது ஒழுங்கியல்புகள் (circadian rhythms) ஆகியவற்றை ஐப்போத்தலாமசு கட்டுப்படுத்துகிறது.
மேற்கோள்கள்
பகுப்பு:மூளை பகுப்பு:அகச்சுரப்பித் தொகுதி
தீபிகா தாகூர்
மேற்கோள்கள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய மகளிர் வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள்
மயிலாடுதுறை ஊராட்சி ஒன்றியம்
மயிலாடுதுறை ஊராட்சி ஒன்றியம், இந்தியாவின்  தமிழ்நாட்டின்  மயிலாடுதுறை மாவட்டத்தில் உள்ள ஐந்து ஊராட்சி ஒன்றியங்களில்  ஒன்றாகும். மயிலாடுதுறை ஊராட்சி ஒன்றியம் ஐம்பத்தி நான்கு ஊராட்சி மன்றங்களை கொண்டுள்ளது. மயிலாடுதுறை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம்  மயிலாடுதுறையில் இயங்குகிறது.
மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, மயிலாடுதுறை ஊராட்சி ஒன்றியத்தின் மொத்த மக்கள் தொகை 1,64,985 ஆகும். அதில் பட்டியல் இன மக்களின் தொகை 67,615 ஆக உள்ளது. பட்டியல் பழங்குடி மக்களின் தொகை 440 ஆக உள்ளது.
ஊராட்சி மன்றங்கள்
மயிலாடுதுறை ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:மயிலாடுதுறை மாவட்ட ஊராட்சி ஒன்றியங்கள்
வையார்டைட்டு
வையார்டைட்டு கனிமத்தின் கட்டமைப்பை உறுதிபடுத்தும் ஆய்வுகள் யுரேனியத்தின் ஐந்திணைதிற கனிமத்திற்கு ஆதாரமாக உள்ளன. பிற யுரேனியம் கனிமங்கள் போல இதுவும் ஒரு கதிரியக்கத்தன்மை கொண்ட கனிமமாகும். = மேற்கோள்கள் ==
பகுப்பு:யுரேனியம் கனிமங்கள் பகுப்பு:கால்சியம் கனிமங்கள் பகுப்பு:கார்பனேட்டு கனிமங்கள் பகுப்பு:நேர்ச்சாய்சதுரக் கனிமங்கள்
மரியா தூர்பகை வசீர்
மரியா தூர்பகை வசீர் (Maria Toorpakai Wazir  ;    ; நவம்பர் 22, 1990 இல் தெற்கு வசீரிஸ்தானில் பிறந்தார், நடுவண் நிர்வாகத்தில் பழங்குடிப் பகுதிகள்) ஒரு தொழில்முறை பாக்கித்தான் சுவர்ப்பந்து வீரர். செங்கிஸ் கான் என்ற பெயரில் ஒரு முஸ்லிம் பெண்ணாக போட்டி விளையாட்டுகளில் பங்கேற்றார். இவர் தனது வாழ்க்கையின் முதல் 16 வருடங்கள் ஒரு பையனைப் போல உடையணிந்தார்.
12 வயதில் பளுதூக்குதலில் சிறுவர்களைத் தோற்கடித்த பிறகு, தூர்பகை சுவர்ப்பந்து விளையாட்டிற்கு மாறினார். இவர் பெண் என்பதற்கான பிறப்புச் சான்றிதழைத் சமர்ப்பிக்க வேண்டியிருந்தது. சர்வதேச சுவர்ப்பந்து போட்டிகளில் பங்கேற்ற முதல் பழங்குடி பாக்கித்தான் பெண் ஆனார், 2006 இல் தொழில்முறை ரீதியிலான போட்டிகளில் கலந்து கொண்டார். ஆகஸ்ட் 2007 இல், பாக்கித்தான் குடியரசுத் தலைவர் இவருக்கு சலாம் பாக்கித்தான் விருதை வழங்கினார். தலிபான்களால் மிரட்டப்பட்ட இவர், அடுத்த 3 வருடங்களுக்குத் தன் வீட்டிலேயே இருக்க வைக்கப்பட்டார். 2009 ஆம் ஆண்டில், இவர் உலக இளையர் பெண்கள் சுவர்ப்பந்து வாகையாளர் போட்டியில் மூன்றாம் இடத்தைப் பெற்றார். 2011 ஆம் ஆண்டில், கனடாவின் ஒன்ராறியோவின் டொராண்டோவுக்கு ஜோனாடன் பவரின் கீழ் பயிற்சி பெற வந்தார். மே 2016 நிலவரப்படி, இவர் உலகின் பெண் வீரர்களில் 56 வது இடத்தில் உள்ளார்.
ஆரம்பகால வாழ்க்கை மற்றும் கல்வி
மரியா தூர்பகை நவம்பர் 22, 1990 அன்று ஆப்கானிஸ்தானின் எல்லையிலுள்ள பாக்கித்தானின் வடமேற்கில் உள்ள பழங்குடிப் பகுதியான தெற்கு வசிரிஸ்தானில் பிறந்தார். இவரது பெற்றோர் இப்பகுதியில் தலிபான்கள் இருந்தபோதிலும் பெண்களின் உரிமைகளில் உறுதியாக உள்ள ஆசிரியர்கள் துணையுடன் கற்பித்தல் பணியினை மேற்கொண்டனர். இவரது தந்தை ஷம்சுல் கயும் வாசிர், சில சமயங்களில் ஷம்சுல் கய்யும் வசீர் என அறியப்படுகிறார் தனது இளமைப் பருவத்தில் கிப்பிகளுடன் தனது தன்னியக்கக் கல்வி மற்றும் மகளிர் கல்விக்கான ஆதரவான அணுகுமுறை ஆகியவற்றிற்காக செலவழித்த தனது தந்தையினை  இவர் பாராட்டுகிறார். இவருடைய சகோதரி ஆயிஷா குலாலாய் ஒரு பாக்கித்தான் அரசியல்வாதி, பழங்குடிப் பகுதிகளில் பெண்களை மேம்படுத்துவதற்காக வேலை செய்து வருகிறார்.
மிகவும் பழமை வாய்ந்த பழங்குடிப் பகுதியில் பெண்கள் வீட்டை விட்டு வெளியே செல்ல அனுமதிக்கப்படாவிட்டாலும், குழந்தையாக, தூர்பகை வெளியில் விளையாட விரும்பினார். 4 வயதில், இவருடைய பெற்றோர் இவரை ஆண் சிறுவன் போல் ஆடைகளை அணிய அனுமதித்தனர். 7 வயதில் இவர் ஒரு ஆண் குழந்தை போலவே வாழ்ந்து வந்தார்.
தாய்லாந்து வளைகுடா
தாய்லாந்து வளைகுடா அல்லது சயாம் வளைகுடா தென்கிழக்கு ஆசியாவில் அமைந்த ஒரு நீர்நிலை. கிழக்கில் தென்சீனக்கடல், வடகிழக்கில் கம்போடியா மற்றும் வியட்நாம், மேற்கில் தாய்லாந்து ஆகிய பிரதேசங்களும் அமைந்தன. இவ்வளைகுடாவில் கலக்கும் முக்கிய ஆறு சாவோ பிராயா ஆறு ஆகும். சராசரியாக இவ்வளைகுடாவின் ஆழம் 58 மீ.
மரியா தூர்பகை வசீர்
ஆரம்பகால வாழ்க்கை மற்றும் கல்வி
2002 ஆம் ஆண்டில், தூர்பகையின் தந்தை இவளை பெசவரில் பளு தூக்குதலில் கலந்து கொள்ளச் செய்து இவருக்கு செங்கிஸ் கான் என்ற பெயரை அறிமுகப்படுத்தினார். இவள் தன் தந்தையின் வெளிப்படையான ஆதரவுடன் ஒரு ஆண் சிறுவனைப் போல் பயிற்சி பெற்று போட்டியிட்டாள். 12 வயதில் இவள் லாகூரில் ஒரு இளைய வாகையாளர் பட்டத்தினை வென்றார். இவர் பளு தூக்குதல் போட்டிக்குப் பின்னர், சுவர்ப்பந்து விளையாட்டில் கவனம் செலுத்தினார். இவருடைய தந்தை இவளை ஒரு சுவர்ப்பந்து அகாதமிக்கு அழைத்துச் சென்றார். இவரது தோற்றத்தின் அடிப்படையில் பிறப்புச் சான்றிதழை வழங்க வேண்டிய கட்டாயத்திற்குப் பிறகு பையனைப் போல பாசாங்கு செய்வதனை இவர் கைவிட்டார். இவருக்கு பயிற்சி கூட்டாளிகள் அல்லது பயிற்சியாளர் கிடைக்காமல் போனது அதனால் பல மணி நேரம் சுயமாகப் பயிற்சி பெற்றார். மற்ற வீரர்கள், சிறுவர்கள் மற்றும் ஆண்களால் இவர் துன்புறுத்தப்பட்டு கொடுமைப்படுத்தப்பட்டார்.
தாய்லாந்து வளைகுடா
பகுப்பு:ஆசியப் புவியியல் பகுப்பு:வளைகுடாக்கள்
மரியா தூர்பகை வசீர்
விருதுகள்
ஆகஸ்ட் 2007 இல், பாக்கித்தான் ஜனாதிபதி பர்வேஸ் முஷாரப், டென்னிஸ் வீரர் அசம் உல் ஹக் குரேசி மற்றும் கால்பந்து வீரர் முஹம்மது எஸ்ஸா ஆகியோருடன் சலாம் பாக்கித்தான் விருதை வழங்கினார்.
சான்றுகள்
பகுப்பு:முஸ்லிம் எழுத்தாளர்கள் பகுப்பு:வாழும் நபர்கள் பகுப்பு:1990 பிறப்புகள் பகுப்பு:பாக்கித்தான் பெண் உரிமை செயற்பாட்டாளர்கள்
கோம்பேட்டு
கோம்பேட்டு (Kombat) என்பது நமீபியா நாட்டிலுள்ள ஒர் சுரங்கம் ஆகும். இச் சுரங்கம் வடக்கு நமீபியா நகரின் ஒட்டாவி மலைத்தொடரின் தெற்கு விளிம்பில் அமைந்துள்ளது. ஒட்டாவிக்கு கிழக்கில் 37 கிலோமீட்டர் தொலைவில் தங்க நெடுஞ்சாலை எனப்படும் பி8 சாலையில் குரூட்போண்டெயின் நகரில் இச்சுரங்கம் அமைந்துள்ளது. கோம்பேட் சுரங்கப் பகுதியில் அதிகபட்சமாக 1000 பேருக்கு மேல் வசித்தனர். 2015 இல் கிட்டத்தட்ட இப்பகுதி தடைசெய்யப்பட்டது. இருப்பினும் கோம்பேட் தொடக்கப்பள்ளி குறைந்த மாணவர் எண்ணிக்கையுடன் தொடர்ந்து இயங்கி வருகிறது. எஞ்சியுள்ள குடியிருப்பு மக்களுக்காக இங்கு ஒரு மருத்துவமனையும் இயங்கி வருகிறது.
கோம்பாட் சுரங்கத்திற்கு அருகில் கனிமங்கள் இருப்பது 1950 ஆம் ஆண்டு கண்டுபிடிக்கப்பட்டது. 1900 ஆம் ஆண்டுகளில் தாமிரத்தைப் பிரித்தெடுப்பதற்காக கோம்பாட் சுரங்கம் தொடங்கப்பட்டது. 1970 ஆம் ஆண்டுவரை திசுமெப் நிறுவனத்தின் கட்டுப்பாட்டில் இச்சுரங்கம் இயங்கியது. பின்னர் 1999 ஆம் ஆண்டு முதல் ஓங்கோபோலோ நிறுவனத்தின் கட்டுபாட்டிலும் பின்னர் 2006 முதல் இலண்டனை தலைமையிடமாகக் கொண்ட வெதர்லி இண்டர்நேசனல் பி.எல்.சி நிறுவனமும் இச்சுரங்கத்தை இயக்கின. அதன் பிறகு 2007 ஆம் ஆண்டு ஏற்பட்ட மழை வெள்ளத்தில் மூழ்கியதால் சுரங்கம் கைவிடப்பட்டு செயலற்றுப் போனது. 2015 ஆம் ஆண்டில் நபீபிய வியாபாரி ஒருவர் இலாபத்துடன்  நமீபிய அரசாங்கதிற்கு திரும்பவும் விற்பனை செய்யும் நோக்கத்துடன் சுரங்கத்தை 50 மில்லியன் நமீபிய டாலர் பணத்திற்கு இச்சுரங்கத்தை வாங்கினார்.
தாமிரத்தை தவிர இச்சுரங்கத்தில் ஈயம் மற்றும் வெள்ளி படிவுகள் இருப்பதாக அறியப்பட்டது. கிளவ்கோசோரைட்டு உள்ளிட்ட அரிய கனிமங்களின் இருப்பிடமாக கோம்பேட் சுரங்கம் கருதப்படுகிறது.
சிக்கநாயக்கனஹள்ளி சட்டமன்றத் தொகுதி
சிக்கநாயக்கனஹள்ளி சட்டமன்றத் தொகுதி (Chikkanayakanahalli Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. துமக்கூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 128 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:தும்கூர் மாவட்டம்
இந்தியக் குடியரசுத் துணைத் தலைவர் தேர்தல் 1957
இந்தியக் குடியரசுத் துணைத் தலைவர் தேர்தல் 1957 என்பது 1957-ல் இந்தியாவின் குடியரசுத் துணைத் தலைவரைத் தேர்ந்தெடுப்பதற்காக நடைபெற்றது. சர்வபள்ளி ராதாகிருஷ்ணன் போட்டியின்றி மீண்டும் தேர்ந்தெடுக்கப்பட்டார். தேர்தலில் ஒன்றுக்கு மேற்பட்ட வேட்பாளர்கள் போட்டியிட்டிருந்தால், 1957 மே 11 அன்று வாக்கெடுப்பு நடந்திருக்கும்.
அட்டவணை
தேர்தல் அட்டவணையினை இந்தியத் தேர்தல் ஆணையம் ஏப்ரல் 9, 1957 அன்று வெளியிட்டது.
முடிவுகள்
இத்தேர்தலில் வாக்களிக்க நாடாளுமன்ற உறுப்பினர்கள் 735 பேர் வாக்காளராக கொண்டிருந்தது. சர்வபள்ளி இராதாகிருஷ்ணன் மட்டுமே சரியான முறையில் பரிந்துரைக்கப்பட்ட வேட்பாளர், எனவே 23 ஏப்ரல் 1957 அன்று துணைக் குடியரசுத் தலைவர் பதவிக்கு போட்டியின்றி தேர்ந்தெடுக்கப்பட்டதாக அறிவிக்கப்பட்டார். இவர் தனது இரண்டாவது பதவிக்காலத்தை மே 1957-ல் தொடங்கினார்.
மேற்கோள்கள்
பகுப்பு:Elections using electoral votes பகுப்பு:இந்தியத் தேர்தல்கள்
சுரசுந்தரி
இந்தியக் கலையில், சுரசுந்தரி எனும் வானுலக பெண் அழகு மற்றும் பாலியல் இன்ப உணர்ச்சிகளின் வடிவாக கருதப்படுகிறாள்.
கிபி இரண்டாம் நூற்றாண்டு முதல் பௌத்தம் மற்றும் சமணக் கோயில்களில் யட்சினி எனும் பெண்கள் சிற்பங்கள், சுரசுந்தரிக்கு இணையாக உள்ளது.
மனைவி இல்லாத வீடும்; பெண் இல்லாத கேளிக்கையும் போன்று, சுரசுந்தரிகளின் சிற்பங்கள் இல்லாத கோயில் சிற்பங்களும் பொலிவற்றதாகும் என இந்து சமய சிற்ப சாத்திரகள் கூறுகிறது. கிபி 15ம் நூற்றாண்டின் ஷிரார்நவ எனும் சிற்ப நூலில், சுரசுதந்தரிகளின் சிற்பம், கீழ் நோக்கியவாறு அல்லாது, யாரையோ நோக்கியவாறு வடிக்கக் கூடாது எனக்கூறுகிறது.
வடநாட்டு இந்துக் கோயில்களின் மூலவர் மற்றும் அம்பாளின் ஏவல் பெண்களாக சுரசுந்தரியின் சிற்பங்கள் வடிக்கப்பட்டுள்ளது. மேலும் சுரசுந்தரிகள் நடனமாடும் அரம்பையர்கள் போன்று கோயில்களில் சிற்பங்களாக வடிக்கப்பட்டுள்ளது.
• 3
சுரசுந்தரிகளின் சிற்பங்கள் கோயில் சுவர்களில் அழகுடன் வடிப்பது, அந்நாட்டு மன்னர்களின் வளமையைக் காட்டுகிறது.
மு. க. வெல்லோடி
முல்லத்து கதிங்கி வெல்லோடி (Mullath Kadingi Vellodi) (இந்தியக் குடிமைப் பணி) (1896-1987) ஐதராபாத் இராச்சியத்தில் முதலமைச்சராக இருந்தார். ஐதராபாத் நிசாமால் ஆளப்பட்ட ஐதராபாத் மாநிலத்தின் வீழ்ச்சிக்குப் பின்னர் இந்திய அரசாங்கத்தால் இவர் நியமிக்கப்பட்டார்.
இந்தியக் குடிமைப் பணியில் உறுப்பினராக இருந்த இவர், ஜவுளி ஆணையராகவும், பிரித்தானியப் பேரரசு காலத்தில் தொழில்கள் மற்றும் பொது விநியோகத் துறையில் அலுவலக இணை செயலாளராகவும் இருந்தார். இவர் பேரரசியின் 1944 பிறந்தநாள் மரியாதை பட்டியலில் இந்திய சாம்ராஜ்யத்தின் தோழராக (சிஐஇ) நியமிக்கப்பட்டார். இவர் இந்திய அரசாங்கத்தில் மூத்த அரசு ஊழியராக இருந்தார். இவர் 1957 முதல் 1958 வரை திட்டக் குழுவின் அமைச்சரவைச் செயலாளராகவும் இருந்தார்.
ஆரம்ப கால வாழ்க்கை
வேல்லோடி கோழிக்கோடு நாட்டில் கே. சி. மனவேதன் ராஜாவின் நான்காவது மகன் ஆவார். சென்னை, மாநிலக் கல்லூரியில் கல்வி பயின்ற இவர் 1921 திசம்பரில் இந்தியக் குடிமைப்பணியில் சேர்ந்தார். 1921-1944 வரை இவர் பல்வேறு பதவிகளை வகித்தார். 1944 ஆம் ஆண்டில் இவர் ஜவுளி ஆணையராகவும், கைத்தொழில் மற்றும் பொது விநியோகத் துறையில் அலுவலக இணை செயலாளராகவும் 1945 வரை நியமிக்கப்பட்டார்.
1947 ஏப்ரல்-ஆகஸ்ட் முதல் லண்டனில் இந்தியாவின் துணைத் தூதராக செயல்பட்டு, அங்குள்ள சுதந்திர கொண்டாட்டங்களை மேற்பார்வையிட்டார். இறக்குமதி மற்றும் ஏற்றுமதி கட்டுப்பாட்டாளர் பதவியை ஏற்க 1947இல் மீண்டும் தில்லிக்கு]] திரும்பினார்.
முதல்வர் (1950-52)
ஐதராபாத் மாநிலத்தின் முதல்வராக நியமிக்கப்பட்ட இவர், சென்னை மாநிலம் மற்றும் பம்பாய் மாநிலத்தைச் மாநிலத்தை நிர்வகித்தார்.
இராஜதந்திரி
ஏப்ரல்-ஆகஸ்ட் 1947 முதல் லண்டனுக்கு இந்திய உயர் ஸ்தானிகராக செயல்பட்டு வந்தார். 1958 சூன் 20 முதல் 1961 திசம்பர் 6 வரை இவர் சுவிட்சர்லாந்தின் பேர்னுக்கான இந்தியத் தூதராக இருந்தார்.
குடும்பம்
டி. எம்.குஞ்ஞிகாவு கோவிலம்மா என்பவரை மணந்தார். இவர்களுக்கு கமலா, வாசுதேவன் என்ற இரண்டு குழந்தைகள் இருந்தனர்.
மேற்கோள்கள்
பகுப்பு:1987 இறப்புகள் பகுப்பு:கேரள நபர்கள் பகுப்பு:1896 பிறப்புகள்
சார்பூட்ட உயிரி
சார்பூட்ட உயிரி (heterotroph) என்பது, கரிம நிலைப்படுத்தம் செய்ய முடியாததும், தனது வளர்ச்சிக்காகக் கரிமச் சேர்மங்களில் இருந்து கரிமத்தைப் பெறுவனவுமான உயிரியைக் குறிக்கும். சார்பூட்ட உயிரிகள் மேற்படி கரிமச் சேர்மங்களை தன்னூட்ட உயிரிகளையோ, பிற சார்பூட்ட உயிரிகளையோ உண்பதன்மூலம் பெறுகின்றன. அவை எவ்வாறு ஆற்றலைப் பெறுகின்றன என்பதை அடிப்படையாகக்கொண்டு அவற்றை மேலும் வகைகளாகப் பிரிக்க முடியும். சார்பூட்ட உயிரி ஆற்றலை ஒளியில் இருந்து பெறுமானால் அது ஒளிச்சார்பூட்ட உயிரி எனப்படும். அது வேதியியல் ஆற்றலைப் பயன்படுத்துமானால் அவ்வுயிரியை வேதிச்சார்பூட்ட உயிரி என்பர்.
சூரிய ஒளி அல்லது கரிமமில் சேர்மங்களைப் பயன்படுத்தி காபோவைதரேட்டு, கொழுப்பு, புரோட்டீன் போன்ற கரிமச் சேர்மங்களை உருவாக்கும் தன்னூட்ட உயிரிகளிலிருந்து சார்பூட்ட உயிரிகள் வேறுபட்டவை. இவ்வாறு தன்னூட்ட உயிரிகள் உருவாக்கும் கரிமச் சேர்மங்கள் தன்னூட்ட உயிரிகளுக்கு வேண்டிய ஆற்றலைத் தருவதுபோல், அவற்றை உணவாகக் கொள்ளும் சார்பூட்ட உயிரிகளுக்கும் ஆற்றலை அளிக்கின்றன. உலகில் வாழுகின்ற உயிரினங்களில் 95% அல்லது அதற்கு மேற்பட்ட விலங்குகள், பங்கசுக்கள், பெரும்பாலான பக்டீரியாக்கள் உள்ளிட்டவை சார்பூட்ட உயிரிகளே.
மேற்கோள்கள்
பகுப்பு:உணவுச் சங்கிலி பகுப்பு:உயிரினங்கள் பகுப்பு:உயிர்வேதியியல் பகுப்பு:தாவரவியல்
செசோட்டிரிஸ் கரைத்தட்டு
செசோட்டிரிஸ் கரைத்தட்டு (Sesostris Bank) என்பது நீரில் மூழ்கிய கரைத்தட்டு அல்லது நீரில் மூழ்கிய பவளத் தீவு ஆகும். இது இந்தியாவின் இலட்சத்தீவுகளின் ஒன்றியப் பகுதியான அமினிதிவி உப தீவுக்கூட்டத்திற்குச் சொந்தமான பிரதேசம் ஆகும்.
புவியியல்
பஸ்ஸாஸ் டி பெட்ரோ கரைத்தட்டை அடுத்து இலட்சத்தீவுகளின் இரண்டாவது மிகப்பெரிய பவளத்தீவு இதுவேயாகும். இதன் கடற்காயல் பரப்பளவு 388.53 சதுர கிலோமீற்றர்கள் ஆகும். செசோட்டிரிஸ் கரைத்தட்டின் விட்டம் 22 கிலோமீற்றர்கள் ஆகும்.
தீவுகளோ, சிறு தீவு மேற்பரப்புக்களோ இங்கு காணப்படவில்லை. இக்கரைத்தட்டின் ஆழம் 20 தொடக்கம் 70 மீற்றர்கள் ஆகும். கரைத்தட்டை அண்டிய பகுதிகளில் இதன் ஆழம் 700 மீற்றர்கள் ஆகும். அரச கடற்படையின் நீராவிப் போர்க்கப்பலான ஏஸ்எம்எஸ் செசோட்டிரிஸ் கப்பலின் பெயரில் இருந்தே இக்கரைத்தட்டிற்குப் பெயரிடப்பட்டது.
வெளி இணைப்புகள்
பகுப்பு:இலட்சத்தீவுகள்
ரோயா சதாத்
ரோயா சாதத் (Roya Sadat) (பிறப்பு 1981 ) ஆப்கானித்தானைச் சேர்ந்த திரைப்பட தயாரிப்பாளரும். இயக்குனரும், தாலிபானுக்கு பிந்தைய காலத்தில் ஆப்கானிய திரைப்படங்களின் வரலாற்றில் முதல் பெண் இயக்குநராகவும் இருந்தார். மேலும் பெண்களுக்கு விதிக்கப்பட்ட அநீதி பற்றியும், கட்டுப்பாடுகள் என்ற தலைப்பிலும் திரைப்படங்களையும், ஆவணப்படங்களையும் உருவாக்கத் தொடங்கினார். நாட்டில் தலிபான் ஆட்சி வீழ்ந்ததைத் தொடர்ந்து, இவர் தனது முதல் திரைப்படமான "திரீ டாட்ஸ்" என்பதை உருவாக்கினார். இந்தப் படத்திற்காக இவர் சிறந்த இயக்குநர் மற்றும் சிறந்த திரைப்படம் உட்பட ஒன்பது விருதுகளில் ஆறு விருதுகளைப் பெற்றார். 2003ஆம் ஆண்டில், இவரும் இவருடைய சகோதரி அல்கா சதாத்தும் ரோயா பிலிம் ஹவுஸ் என்ற திரைப்பட நிறுவனத்தை நிறுவினர். இந்த நிறுவனத்தில் கீழ் 30க்கும் மேற்பட்ட ஆவணப்படங்களையும் திரைப்படங்களையும் தயாரித்தனர். இவர் இப்போது பஹஸ்த் காமோஷ் என்ற தொலைக்காட்சித் தொடரை தயாரிப்பதில் ஈடுபட்டுள்ளார்.
சுயசரிதை
ரோயா சதாத், 1983இல் சோவியத்–ஆப்கான் போரின் போது ஆப்கானித்தானின் எறாத்தில் பிறந்தார். இவர் எறாத் பல்கலைக்கழகத்தில் சட்டம் மற்றும் அரசியல் அறிவியலைப் பயின்றார். மேலும், 2005இல் இளங்கலை கலைப் பட்டம் பெற்றார். 2006ஆம் ஆண்டில், திரைப்பட இயக்கத்தில் ஒரு சான்றிதழ் படிப்புக்காக பூசான் ஆசிய கழகத்தில் படித்தார். கல்வியிலும் சமூக வாழ்விலும் பெண்ணின் சுதந்திரத்திற்கு தாலிபான்கள் விதித்த கடுமையான கட்டுப்பாடுகளைக் கருத்தில் கொண்டு, இவரது தாய் தைரியமாக தனது ஆறு மகள்களுக்கும் வீட்டிலேயே கல்வி கற்பிக்க முடிவு செய்தார். பாரசீக மொழி மொழிபெயர்க்கப்பட்ட பதிப்புகளில் சிட் ஃபீல்ட் எழுதிய புத்தகங்களைப் படிப்பதன் மூலம் தனக்குத் தானேப் பயிற்றுவித்துக் கொண்டார்.
தொழில்
இவர் திரைப்படங்களை தயாரிப்பதில் மிகுந்த ஆர்வம் கொண்டிருந்தார். ஆனால் தனது நாட்டில் தலிபான் ஆட்சியின் போது கட்டுப்பாடான சூழ்நிலையைக் கருத்தில் கொண்டு இவர் நாடகங்களுக்கும், திரைப்படங்களுக்கும் கதைகளை எழுதத் தொடங்கினார். 1999இல், தாலிபான் ஆட்சியின் போது கூட, இவர் ஆப்கானியப் பெண்களின் குழுவிற்காக ஒரு நாடக நிகழ்ச்சிக்காக ஒரு நாடகத்தை எழுதி இயக்கியிருந்தார்.
தலிபான் ஆட்சி முடிவுக்கு வந்த பிறகு, இவர் திரைப்படங்களைத் தயாரிக்கத் தொடங்கினார். தயாரிப்பாளராகவும் இயக்குநராகவும் இவரது முதல் திரைப்படம் மதிரீ டாட்ஸ் ஆகும். இது ஆப்கானித்தானில் சே நாட்டா, அல்லது எலிப்சிஸ் என்று அழைக்கப்பட்டது. இவர் இந்த படத்தை இரண்டு வாரங்களுக்குள், டிஜிட்டல் நிகழ்படம் வடிவில் உருவாக்கினார். இந்தப் படம், தரமான தயாரிப்பாக இல்லாவிட்டாலும், ஆப்கானித்தானில் பெண்களின் நிலை குறித்து மேற்கத்திய பார்வையாளர்களுக்கு ஒரு வெளிப்பாட்டைக் கொடுத்தது. சதாத் குல் அப்ரோசு என்பவரை இந்த படத்தில் முக்கிய பெண் பாத்திரத்திற்காக நடிக்க வைத்தார். இருப்பினும் அப்ரோசுக்கு நடிப்பில் முறையான பயிற்சி இல்லை. அப்ரோசை அவரது கணவரும் குடும்ப உறுப்பினர்களும் படத்தில் நடிக்கவிடாமல் தடுத்தபோது அவர் தற்கொலை செய்து கொள்வதாக மிரட்டினார். ஆனால் இறுதியில் அவர் படத்தில் நடித்தார். இந்த படம் உலகம் முழுவதும் "புகழ்பெற்ற விமர்சனங்களை" பெற்றது.
தொலைக்காட்சி
2007 ஆம் ஆண்டில், ரோயா ஆப்கானித்தான் தொலைக்காட்சியான டோலோ தொலைக்காட்சியில் பணியாற்றினார். சீக்ரட்ஸ் ஆப் திச் ஹவுஸ் என்றழைக்கப்படும் பிரபலமான நாடகத் தொடரை தனது நாட்டு மக்களின் தற்போதைய வாழ்க்கை தொடர்பான 50 அத்தியாயங்களுடன் தயாரித்தார்.
மேற்கோள்கள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:ஆப்கானித்தான் நபர்கள் பகுப்பு:பெண் கலைஞர்கள்
இசானுல்லா
இசானுல்லா (Ihsanullah பிறப்பு: டிசம்பர் 28, 1997) ஒரு ஆப்கானிஸ்தான் துடுப்பாட்ட வீரர், இவர் வலது கை துவக்க மட்டையாளர் ஆவார். இவர் ஜூலை 29, 2016 அன்று 2015–17 ஐ.சி.சி இன்டர் கான்டினென்டல் கோப்பையில் நெதர்லாந்துக்கு எதிராக ஆப்கானிஸ்தான் துடுப்பாட்ட அணி சார்பாக முதல் தரத் துடுப்பாட்டப் போட்டிகளில் இவர் அறிமுகமானார். தனது முதல் தர அறிமுகத்திற்கு முன்பு, இவர் 2016 ஆம் ஆண்டில் 19 வயதுக்குட்பட்ட  துடுப்பாட்ட  உலகக் கோப்பையில் விளையாடினார். இவர் மார்ச் 2019 ஆம் ஆண்டில்  தேர்வுத் துடுப்பாட்டப் போட்டியில் இவர்  அறிமுகமானார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் தேர்வாகிய துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
டிசம்பர் 2018 ஆம் ஆண்டில், 2018 ஏ.சி.சி வளர்ந்து வரும் அணிகள் ஆசிய கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.
உள்ளூர் போட்டிகள்
டிசம்பர் 2018 ஆம் ஆண்டில், 2018 ஏ.சி.சி வளர்ந்து வரும் அணிகள் ஆசிய கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.
சர்வதேச போட்டிகள்
2017 ஆம் ஆண்டில் ஆப்கானித்தான் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. பெப்ரவரி 24, அராரே துடுப்பாட்ட மைதானத்தில்  சிம்பாப்வே துடுப்பாட்ட  அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் 20 பந்துகளில் ஓட்டம் எதுவும் எடுக்காமல் சதாரா பந்துவீச்சில் இவர் ஆட்டமிழந்தார். இந்தப் போட்டியில் சிம்பாப்வே துடுப்பாட்ட அணி 7 இலக்குகளில்  வெற்றி பெற்றது.
2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் விளையாடிய பதினொரு துடுப்பாட்ட வீரர்களில் இவரும் ஒருவர். ஆனால் விளையாடும் அணியில் இவருக்கு வாய்ப்பு கிடைக்கவில்லை. பிப்ரவரி 2019 ஆம் ஆண்டில், இந்தியாவில் அயர்லாந்துக்கு எதிரான போட்டியில் ஆப்கானிஸ்தானின் தேர்வுத் துடுப்பாட்ட அணியில் இடம் பெற்றார். இவர் மார்ச் 15, 2019 அன்று அயர்லாந்திற்கு எதிராக ஆப்கானிஸ்தானுக்காக தனது முதல் தெர்வுத் துடுப்பாட்டப் போட்டியில் இவர் அறிமுகமானார்.
2019 ஆம் ஆண்டில் அயர்லாந்துத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. மார்ச் 15, டெஹ்ரடம் துடுப்பாட்ட மைதானத்தில்  அயர்லாந்துத் துடுப்பாட்ட  அணிக்கு எதிரான தேர்வுத் துடுப்பாட்டப்  போட்டியில் இவர் அறிமுகமானார். அந்தப் போட்டியில் இவர் பந்துவீச வாய்ப்பு கிடைக்கவில்லை. முதல் ஆட்டப் பகுதியில் 34 பந்துகளில் 7 ஓட்டங்கள் எடுத்து கேமரான் பந்துவீச்சில் இவர் ஆட்டமிழந்தார்.இரண்டாவது ஆட்டப் பகுதியில் 125 பந்துகளில் இருதிவரை ஆட்டமிழக்காமல் 69 *ஓட்டங்கள் எடுத்து அணியின் வெற்றிக்கு உதவினார். இந்தப் போட்டியில் ஆப்கானித்தான் துடுப்பாட்ட அணி 7 இலக்குகளில்  வெற்றி பெற்றது.
குறிப்புகள்
பகுப்பு:வாழும் நபர்கள் பகுப்பு:1997 பிறப்புகள்
இலீலிமா மிஞ்சு
' இலீலிமா மிஞ்சு (Lilima Minz) ஓர் ஒடிசா மாநிலத்தைச் சேர்ந்த இந்திய மகளிர் வளைதடிபந்தாட்ட வீரர் ஆவார். இவர் களத்தில் முன்னணியாளராக விளையாடுகிறார். இவர் ஒடிசா மாநில, சுந்தர்கார் மாவட்ட, இலஞ்சிபெர்னா ஊராட்சி ஒன்றியத்தில் உள்ள பிகபந்து-தனதோலி எனும் ஊரில் பிறந்தார். இவர் அஞ்சுலூசு மிஞ்சுவுக்கும் சில்வியா மிஞ்சுவுக்கும் பிறந்தார். இவர் ஒடிசா, உர்ருர்கெலாவின் பன்போசு விளையாட்டு விடுதியில் பயின்றவர்.
மேற்கோள்கள்
பகுப்பு:1994 பிறப்புகள் பகுப்பு:வாழும் நபர்கள் பகுப்பு:இந்திய மகளிர் வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:Rio Olympic Editathon 2016
விராதனூர் அழுத கண்ணீர் ஆற்றிய ஈசுவரன் கோயில்
அழுத கண்ணீர் ஆற்றிய ஈசுவரன் கோயில் என்பது தமிழ்நாடு மாநிலத்தில் மதுரை மாவட்டத்தின் விராதனூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சன்னதி வடமேற்கு மூலையில் அமைந்துள்ளது. மகா சிவராத்திரி சிறப்பாகக் கொண்டாடப்படுகிறது.
கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள அழுத கண்ணீர் ஆற்றிய ஈசுவரன் கோயிலின் புவியியல் ஆள்கூறுகள், 9.8155°N, 78.1765°Wஆகும்.
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
வெளி இணைப்புகள்
பகுப்பு:மதுரை மாவட்டத்திலுள்ள சிவன் கோயில்கள்
வண்ணார பரதேசி சுவாமிகள்
வண்ணார பரதேசி சுவாமிகள் என்பவர் என்பவர் புதுச்சேர் வில்லியனூரில் வாழ்ந்த சித்தராவார். இவர் வள்ளலார் இராமலிங்க அடிகளின் சமகாலத்தில் வாழ்ந்தார். வில்வக்காட்டில் வாழ்ந்து வந்தார். இவர் நவகண்ட யோகத்தினை செய்கையில் கை, காலென உறுப்புகள் தனித்தனியாக கிடப்பதை பார்ததவர்கள் பயந்து போனார்கள். அவர்கள் சென்று ஊர் மக்களை அழைத்து வரும்போது, வண்ணாரப் பரதேசி சுவாமிகள் முழு உடலுடன் இருந்தார். இவர் வாழ்ந்த வில்வக் காடானது வில்லிலியனூர் என்று அழைக்கப்படுகிறது.
அதன் பிறகு பரதேசி சித்தரை வணங்கிவந்தனர். மீனவர்கள் இவரை வணங்கியப் பின்னே வியாபாரத்திற்கு சென்றார்கள். இவர் மண்ணை எடுத்து தந்தால் அன்றைக்கு மீன்கள் அனைத்தும் விற்பனையாகிவிடும். நோயுற்ற மக்களுக்கு மண் பூசி குணப்படுத்தியுள்ளார்.
இவர் மறைந்ததும், இவரது சமாதியில் லிங்கத்தினை பிரதிஸ்டை செய்து வழிபட்டு வருகின்றனர்.
சமாதி
பரதேசிச் சித்தர் சமாதி புதுச்சேரி மாநிலத்தின் வில்லியனூர் அருகே ஒதியம்பட்டு எனுமிடத்தில் அமைந்துள்ளது.
ஆதாரங்கள்
பகுப்பு:சித்தர்கள்
தென்கிழக்காசியா
thumb|200px|தென்கிழக்கு ஆசியா
தென்கிழக்கு ஆசியா என்பது ஆசியா கண்டத்தில் இந்தியாவுக்கு கிழக்கிலும், சீனாவுக்கு தெற்கிலும், ஆஸ்திரேலியாவுக்கு வடக்கிலும் அமைந்த நாடுகளை குறிக்கும். ஆசியா கண்டத்தை சேர்ந்த நாடுகள் மற்றும் அதற்கு கிழக்கிலும் தென்கிழக்கிலும் அமைந்த தீவுகள் ஆகிய இரண்டு மண்டலங்களில் பொதுவாக இப்பகுதி பிரிந்திருக்கிறது.
மியான்மார், லாவோஸ், தாய்லாந்து, கம்போடியா, வியட்நாம் ஆகியோரும் தென்கிழக்கு ஆசியாவில் கண்டத்தை சேர்ந்த நாடுகள். இம்மண்டலத்தில் பெரும்பான்மையாக பௌத்த சமயத்தை சேர்ந்த தாய் பேரின மக்கள் மற்றும் ஆஸ்திரோ-ஆசிய மக்கள் வசிக்கின்றனர்.
மலேசியா, சிங்கப்பூர், இந்தோனேசியா, பிலிப்பீன்ஸ், புரூனை, கிழக்குத் திமோர் ஆகியோரும் தென்கிழக்கு ஆசியாவில் கடல் மண்டல நாடுகள். இம்மண்டலத்தில் பெரும்பான்மையாக இஸ்லாம் மற்றும் கிறிஸ்தவ சமயத்தை சேர்ந்த ஆஸ்திரோனேசிய மக்கள் வசிக்கின்றனர்.
தென்கிழக்காசியாவில் பண்டையத் தமிழர்
thumb|right|210px|தொல்லியல் சான்று, [[கடாரம்]] தமிழ் நாட்டினருக்கும், தென்கிழக்காசிய நாடுகளுக்கும் 2000 ஆண்டுகளுக்கு முன்பே தொடர்பு இருப்பதற்கான தடயங்கள் பல கிடைத்துள்ளன. கெடாவில் கண்டெடுக்கப்பட்ட கல்வெட்டு ஒன்று முதலாம் குலோத்துங்கச் சோழனால் விட்டுச் செல்லப்பட்டுள்ளது. இக்கல்வெட்டு, சமசுகிருத மொழியில் சோழ நாட்டிற்கும் கடாரத்திற்கும் உள்ள வணிகத் தொடர்பை விளக்கிக் காட்டியுள்ளது. அதுப்போக புக்கிட் மெரியாம், மூடா ஆற்றின் படுகையில் கண்டெடுக்கப்பட்ட கல்வெட்டுக்களில் பல்லவப் பேரரசு வட்டெழுத்துகள் பொறிக்கப்பட்டுள்ளது குறிப்பிடத்தக்கது.
தென் கிழக்காசிய நாடுகளில் இந்துப் பேரரசு கொடிக்கட்டிப் பறந்தக் காலம் அது. அரசியல், நீதித்துறை, கலை, கலாச்சாரம், நாகரீகம், மொழி, வணிகம் என அனைத்திலும் இந்து மதத்தின் தாக்கங்கள் இருந்தக் காலம் அது.. சுருங்கச் சொன்னால், தென்கிழக்காசிய மக்களின் நாகரீகம் இந்திய மண் போட்ட விதை. இந்த விதைத் தூவப்படாமல் இருந்திருந்தால், அன்று புகழின் உச்சத்தை அடைந்த சிறீ விஜயம், கடாரம், லங்கா சுகா, பாசாய், மாஜாபாகிட் போன்ற பேரரசுகள்வரலாற்றில் பேசப்பட்டிருக்கமாட்டாது.
2-ஆம், 3-ஆம் நூற்றாண்டுகளிலேயே சுவர்ணபூமியில் ஆங்காங்கே சில அரசுகள் ஆட்சி புரிந்துள்ளன. இந்த அரசுகள் இந்து மதங்களைத் தழுவி, அதன் நீதி நூல்களைப் பின்பற்றியே ஆட்சி செய்து வந்துள்ளன.
கடாரத்திற்கு மேலும் சிலப் பெயர்கள் உள்ளன, அவை கடகா, கிடாரம், ரக்தாம்ருதிகா (சிவப்பு மண்) சோழப் பேரரசில் கடாரம் மிகவும் செழிப்பாகவும், வணிக ரீதியில் அவ்வட்டாரத்திலேயெ மிக முக்கியமான ஒரு நகரமாகவும் திகழ்ந்துள்ளது. தமிழ் வணிகர்களும் தங்கள் வணிகங்களை கடாரம், சிறீ விஜயம், ஃபூனான், சம்பா போன்ற அரசுகளில் செய்திருக்கிறார்கள். இதன் வழியே இந்து மதமும் தென் கிழக்காசிய வட்டாரத்தில் வெகு வேகமாகப் பரவலாயிற்று. இந்து மதம் வணிகர்களாலேயெ பரவியது எனவும், போர் முறைகளினால் அல்ல எனவும் வரலாற்றுக் கூறுகள் பறைச்சாற்றுகின்றன.
சுவர்ணபூமி (தற்போதைய தீபகற்ப மலேசியா) இப்பெயர், தமிழகத்திலிருந்து வணிக நிமித்தம் கடல்வழி அடிக்கடி வந்துப்போகும் தமிழ் வணிகர்களால் இம்மண்ணுக்கு சூட்டப்பட்டது. 2000 ஆண்டுகளுக்கு முன்பிருந்தே தமிழ் வணிகர்கள் சுவர்ணபூமியில் காலடி பதித்திருக்கின்றனர் என்பதற்கு பல மறுக்க முடியாத தடயங்கள் கிடைத்திருக்கின்றன. அதோடு அன்றைய காலகட்டத்தில் சுவர்ணபூமியில் வாழ்ந்தவர்கள் அனைவரும் (காட்டு வாசிகளைத் தவிர) இந்து மதத்தையும்மகாயான புத்த மதத்தையும் தழுவி இருந்தனர் என்பது குறிப்பிடத்தக்கது.
ஏறத்தாழ 30 குட்டி அரசுகள், சுவர்ணபூமியில் தோன்றி மறைந்துள்ளதாக தடயங்கள் கூறுகின்றன. இந்த அரசுகளின் ஆட்சிக் காலமும் குறுகிய காலமாக இருந்துள்ளது, அதற்குக் காரணம், வடக்கில் கம்போடியாவில் மிகப் பெரிய இந்துப் பேரரசுகளான ‘அங்கோர் வாட்’ பேரரசும், தெற்கில் ஜாவாவில் இந்து அரசான ‘மாஜாபாகிட்’ அரசும் தலையெடுத்ததுதான்.
7-ஆம் நூற்றாண்டுகளிலிருந்து, 13-ஆம் நூற்றாண்டுவரை சிறீ விஜயம் எனும் இந்துப் பேரரசு தென் கிழக்காசிய பகுதிகளில் பெரும்பகுதிகளை ஆண்டு வந்தது. சிறீ விஜயத்தின் பேரரசும் வடக்கு சுமத்திரா முனையிலிருந்து, மயூரடிங்கம், மாப்பாலம், மேவிலிம்பங்கம், மாடமாலிங்கம் ( அனைத்தும் சுவர்ணபூமி தீபகற்பத்தில் வடப்பகுதியில் உள்ள ஊர்களின் பெயர்), யவத்வீபம் (ஜாவா தீவு ) வரை பரவியிருந்தது. இருப்பினும் 11-ஆம் நூற்றாண்டில் தமிழர்களின் சோழப் பேரரசின் மன்னராக திகழ்ந்த முதலாம் இராஜேந்திர சோழன் அவரின் தலைமையில் மிகப் பெரிய கடற்படை ஒன்று கடராத்தின் அரசு சம்பத்தப்பட்ட உட்பூசல்களைத் தீர்த்து வைப்பதற்கு, கடாரத்தின் மீது படையெடுத்தது. முடிவில் சிறீ விஜயம் பின்வாங்கி அடிபணிந்தது, கடாரம் சோழ நாட்டு இராஜ்ஜியத்தின் கீழ் சேர்ந்தது.
கடாரத்தின் மீது படையெடுத்த சோழப் பேர ரசிடம், 3 வகையான மரக்கலங்கள் (மரத்தினாலான கப்பல்கள்) இருந்துள்ளதாக வரலாறு கூறுகின்றன.மரக்கலங்களுக்கு பொறுப்பெற்றிருப்பவர்களை கலபதி என அழைப்பர்.
ஆசியாவின் மற்ற மண்டலங்கள்
பகுப்பு:ஆசியா பகுப்பு:தென்கிழக்காசியா
ஓம் பிர்லா
ஓம் பிர்லா (Om Birla) (பிறப்பு: 23 நவம்பர் 1962), பாரதிய ஜனதா கட்சியின் இராஜஸ்தான் மாநில அரசியல்வாதியும், இந்திய நாடாளுமன்ற மக்களவை உறுப்பினரும் ஆவார். இவர் 2014-இல் கோட்டா மக்களவைத் தொகுதியிலிருந்து பதினாறாவது மக்களவைக்கும் மற்றும் 2019-இல் பதினேழாவது மக்களவைக்கும் தொடர்ந்து இரு முறை தேர்ந்தெடுக்கப்பட்டவர்.
மக்களவைத் தலைவராக
இவர் 19 மே 2019 அன்று பதினேழாவது மக்களவையின் தலைவராகப் போட்டியின்றி தேர்ந்தெடுக்கப்பட்டார். இவர் கோட்டா தெற்கு சட்டமன்றத் தொகுதியிலிருந்து மூன்று முறை, இராஜஸ்தான் சட்டமன்றத்திற்கு தேர்ந்தெடுக்கப்பட்டவர்.
மேற்கோள்கள்
பகுப்பு:இந்திய அரசியல்வாதிகள் பகுப்பு:மக்களவை உறுப்பினர்கள் பகுப்பு:1962 பிறப்புகள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:மக்களவைத் தலைவர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:ராஜஸ்தான் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:மக்களவைத் தலைவர்கள்
சிலி
சிலி என்பது தென் அமெரிக்ககண்டத்தில் அமைந்துள்ள ஒரு நாடு ஆகும். இதன் கிழக்கே ஆர்ஜென்டீனா அமைந்துள்ளது. இந்நாடு தெற்கு-வடக்காக 4,630 கி.மீ மிக நீண்டும், கிழக்கு-மேற்காக மிகக்குறுகலாக, 430 கி.மீ மட்டுமே கொண்ட ஒரு நாடு. வடக்கே அட்டகாமா பாலைநிலமும், தென் கோடியிலே நிலவுலகின் தென்முனைப் பனிக்கண்டமாகிய அண்டார்டிகாவைத் தொட்டுக்கொண்டும் உள்ள நாடு.
2010 பிப்ரவரி மாதம் ஏற்பட்ட 8.8 ரிக்டர் அளவு நிலநடுக்கத்தில் 708 மக்கள் உயிரிழந்தார்கள். . உயிரிழந்தவர்களின் எண்ணிக்கை மேலும் உயரும் என அஞ்சப்படுகிறது.
நிலநடுக்கங்கள்
பசிபிக் எரிமலை வளையத்தில் அமைந்துள்ள சிலி பல நிலநடுக்கங்களை சந்தித்துள்ளது. அவை
1730 - 8.7 ரிக்டர் அளவு - நடு வால்பரெய்சோ
1835 - 8.2 ரிக்டர் அளவு - தென் நடு கான்செப்சியான், 500 மக்கள் பலி
1868 - 9.0 ரிக்டர் அளவு - அரிகா (then Peru), 25,000 மக்கள் பலி
1877 - 8.3 ரிக்டர் அளவு - வட டாரபக கடற்பகுதி, 34 மக்கள் பலி
1906 - 8.2 ரிக்டர் அளவு - நடு வால்பரெய்சோ, 3,882 மக்கள் பலி
1922 - 8.5 ரிக்டர் அளவு - சிலி அர்ஜெண்டினா எல்லை
1928 - 7.6 ரிக்டர் அளவு - டல்கா, 225 மக்கள் பலி
1943 - 8.2 ரிக்டர் அளவு - near Illapel-Salamanca, 25 மக்கள் பலி
1960 - 7.9 ரிக்டர் அளவு - Arauco Peninsula
1960 - 9.5 ரிக்டர் அளவு - Valdivia, 1,655 மக்கள் பலி
1965 - 7.0 ரிக்டர் அளவு - Taltal, 1 மக்கள் பலி
1965 - 7.4 ரிக்டர் அளவு - La Ligua, 400 மக்கள் பலி
1971 - 7.5 ரிக்டர் அளவு - வால்பரெய்சோ பகுதி, 90 மக்கள் பலி
1998 - 7.1 ரிக்டர் அளவு - வடக்கு சிலியை ஒட்டிய கடற்பகுதி
2002 - 6.6 ரிக்டர் அளவு - சிலி அர்ஜெண்டினா எல்லை
2003 - 6.8 ரிக்டர் அளவு - நடு சிலியின் கடற்பகுதி
2004 - 6.6 ரிக்டர் அளவு - பயோ பயோக்கு அருகில், நடு சிலி
2005 - 7.8 ரிக்டர் அளவு - டாரபக, வடக்கு சிலி, 11 மக்கள் பலி
2007 - 7.7 ரிக்டர் அளவு - at Antofagasta, வடக்கு சிலி, 2 மக்கள் பலி
2008 - 6.3 ரிக்டர் அளவு - டாரபக
2009 - 6.5 ரிக்டர் அளவு - டாரபக கடற்பகுதி
மேற்கோள்கள்
பகுப்பு:தென் அமெரிக்க நாடுகள் பகுப்பு:சிலி பகுப்பு:ஐக்கிய நாடுகள் சபையின் உறுப்பு நாடுகள்
இந்தியக் குடியரசுத் துணைத் தலைவர் தேர்தல் 1962
முடிவுகள்
இந்தியக் குடியரசுத் துணைத் தலைவர் தேர்தல் 1962-முடிவுகள்
வனேயுரேலைட்டு
வனேயுரேலைட்டு (Vanuralite) என்பது Al(UO2)2(VO4)2(OH)•11(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மஞ்சள் நிறத்தில் படிகங்களாகக் காணப்படும் இக்கனிமத்தினுடைய மோவின் கடினத்தன்மை மதிப்பு 2 ஆகும். கனிமத்தின் இயைபிலிருந்து இக்கனிமத்திற்கான பெயர் வரப்பெற்றுள்ளது.
மேற்கோள்கள்
பகுப்பு:யுரேனியம்(VI) கனிமங்கள் பகுப்பு:வனேடேட்டுகள் பகுப்பு:ஒற்றைச்சரிவச்சுக் கனிமங்கள்
தொன்லே சாப்
தொன்லே சாப் (Tonlé Sap, கெமர் மொழியில் பெரிய ஏரி /壺海 )) கம்போடியாவில் ஒரு முக்கியமான ஆறும் ஏரியும் சேர்ந்த நீர்நிலைத் தொகுதியாகும். மேக்கொங் ஆற்றின் துணை ஆறான இது தென்கிழக்கு ஆசியாவில் மிகப்பெரிய உப்பில்லாத ஏரியாகும். 1997இல் யுனெஸ்கோவால் உயிரினப் பாதுகாப்புக் கோளம் என்று குறிப்பிட்டது.. 20-ஆம் நூற்றாண்டின் ஆரம்பத்தில் ஏரி மற்றும் அதைச் சுற்றியுள்ள சுற்றுச்சூழல் அமைப்புகள் காடழிப்பு, உள்கட்டமைப்பு மேம்பாடு மற்றும் காலநிலை மாற்றம் ஆகியவற்றால் அதிகரித்து வரும் அழுத்தத்தில் உள்ளன.
வெளி இணைப்புகள்
பகுப்பு:ஏரி தொடர்பான குறுங்கட்டுரைகள் பகுப்பு:கம்போடியாவின் புவியியல் பகுப்பு:ஆசிய ஏரிகள் பகுப்பு:ஆசிய ஆறுகள்
குத்தாலம் ஊராட்சி ஒன்றியம்
குத்தாலம் ஊராட்சி ஒன்றியம், இந்தியாவின் தமிழ்நாட்டின் மயிலாடுதுறை மாவட்டத்தில் உள்ள ஐந்து ஊராட்சி ஒன்றியங்களில் ஒன்றாகும். குத்தாலம் ஊராட்சி ஒன்றியம் ஐம்பத்தி ஒன்று ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் குத்தாலத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, குத்தாலம் ஊராட்சி ஒன்றியத்தின் மொத்த மக்கள் தொகை 1,32,721 ஆகும். அதில் பட்டியல் இன மக்களின் தொகை 44,834 ஆக உள்ளது. பட்டியல் பழங்குடி மக்களின் தொகை ஆக 65 உள்ளது.
ஊராட்சி மன்றங்கள்
குத்தாலம் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:மயிலாடுதுறை மாவட்ட ஊராட்சி ஒன்றியங்கள்
இந்தியக் குடியரசுத் துணைத் தலைவர் தேர்தல் 1967
பகுப்பு:இந்தியத் தேர்தல்கள் இந்தியக் குடியரசுத் துணைத் தலைவர் தேர்தல் 1967 என்பது 6 மே 1967 அன்று இந்தியாவின் துணைக் குடியரசுத் தலைவரைத் தேர்ந்தெடுப்பதற்காக நடைபெற்ற தேர்தலாகும். இந்தப் பதவிக்கு வி. வி. கிரி என்பவர் தேர்ந்தெடுக்கப்பட்டார்.
முடிவுகள்
இந்தியக் குடியரசுத் துணைத் தலைவர் தேர்தல் 1967-முடிவுகள்